**Republika e Kosovës**

Republika Kosova – Republic of Kosovo

**Komuna e Mitrovicës së Jugut**

Opština Juzna Mitrovica – Municipality of Mitrovica South

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KUVENDI I KOMUNËS SË MITROVICËS SË JUGUT**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mitrovicë**

**RREGULLORE
PËR
MENAXHIMIN E MBETURINAVE NË KOMUNËN E MITROVICËS SË JUGUT**

**Maj, 2022**

**Republika e Kosovës**

Republika Kosova – Republic of Kosovo

**Komuna e Mitrovicës së Jugut**

Opština Juzna Mitrovica – Municipality of Mitrovica South

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KUVENDI I KOMUNËS SË MITROVICËS SË JUGUT**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;**

**Mitrovicë**

Duke u bazuar në dispozitat e nenit 12, paragrafi, 12.2, pika c dhe nenin 17 të Ligjit për Vetëqeverisje Lokale nr. 03/L – 040, (“Gazeta zyrtare e Republikës së Kosovës”, nr. 28/2008), dispozitat e neneve 15 dhe 34 të Ligjit nr. Nr. 04/L-060 Për Mbeturina, dhe nenin 34 të Ligjit nr. 03-L-025 Për Mbrojtjen e Mjedisit,të nenit 8 pika a, nenit 15 pika f, dhe nenin 19 paragrafin 1 të Ligjit Nr. 03/L-049 për Financat e Pushtetit Lokal,Udhëzimit Administrativ për Ndëshkimet dhe Gjobat mandatore, dispozitat e nenit 18, paragrafi 1, pika 1.5 dhe 1.6, të Statutit të Komunës së Mitrovicës Nr. 02-060/01-0056607/20-4 dt.24.09.2020, Kuvendi i Komunës në mbledhjen e mbajtur më dt. xx.xx.2022 nxjerr:

**RREGULLORE
PËR
MENAXHIMIN E MBETURINAVE NË KOMUNËN E MITROVICËS SË JUGUT**

1. **DISPOZITAT E PËRGJITHSHME**

**Qëllimi, objektivi dhe rezultati**

**Neni 1**

1. Qëllim i kësaj Rregulloreje është të rregulloj çështjen e menaxhimit të mbeturinave komunale, lartësinë taksës për MM, me qëllim që të krijohet një sistem i qëndrueshëm, për administrimin financiar mbi menaxhimin e mbeturinave:
	1. Aplikim dhe shtrije në funksion të sistemit për menaxhim të qëndrueshëm të mbeturinave në pjesë urbane, rurale e që nënkupton rregullat për grumbullim, bartjen, vendosjen, deponimi i mbeturinave është qëllimi kryesor i kësaj Rregullore;
	2. Me këtë Rregullore përcaktohet orari, sistemi, kushtet për mënyrën e mbledhjes, ndarjes, përpunimit, riciklimit të mbeturinave, llojin, numrin, mënyrën e shpërndarjes, vendosjes së kontejnerëve, mirëmbajtjen e vendeve ku grumbullohen ato dhe mënyrën e transportimit të tyre;
	3. Rregullorja në përputhje me legjislacionin mjedisor të identifikoj qartë përgjegjësitë e komunës, operatorëve për menaxhimin e mbeturinave dhe mbrojtjen e mjedisit në nivel lokal;
2. Objektivat:
	1. Ofrimi i shërbimit të grumbullimit të mbeturinave në të gjithë komunën duke shtuar numrin e pajisjeve teknologjike me të përparuara;
	2. Rritja e nivelit të kënaqshmërisë së qytetareve lidhur me përformancën komunale në ofrimin e shërbimeve në grumbullimin e mbeturinave;
	3. Komuna e Mitrovicës ka për qëllim të bashkëpunoj ngushtë me qytetarët me qëllim të ngrejë vetëdijen dhe të rris përgjegjshmërinë e qytetarëve për një qytet më të pastër dhe më të shëndetshëm;
3. Rezultati i dëshiruar:
	1. Ofrimi i qëndrueshëm i shërbimit të mbeturinave;
	2. Rritja e cilësisë së shërbimeve të grumbullimit të mbeturinave;
	3. Rritja e nivelit të kënaqëshmërisë së qytetarëve me shërbimin e grumbullimit të mbeturinave;
	4. Mbulimi i tërë territorit të komunës me shërbimin e grumbullimit të mbeturinave;
	5. Fushëveprimi i kësaj Rregulloreje definon minimizimin e mbeturinave, ndarjen, ruajtjen, shkarkimin, grumbullimin, transportimin, aktivitetet e riciklimit dhe taksën për mbeturina me qëllim të ruajtjes së mjedisit jetësor në juridiksionin e Komunës.

# Neni 2 PERKUFIZIMET

1. Perkufizimet ne kete rregullore kane domethenien:
	1. **Mbeturinë** - substance apo objekt që prodhuesi apo zoteruesi e hedh, ka për qëllim ta hedh apo është i detyruar ta hedh.
	2. **Menaxhim i mbeturinave** - aktivitetet për evitimin dhe reduktimin e prodhimit tëmbeturinave dhe ndikimit tëe tyre nëe mjedis dhe shëendetin e njeriut, mbledhjen , transportin, trajtimin, riperdorimin, perpunimin, riciklimin dhe deponimin perfundimtar tëe mbeturines, pëerfshirë monitorimin dhe kujdesin edhe pas kryerjes sëe këetyre aktiviteteve.
	3. **Gjeneruesi i mbeturinave-** subjekt fizik apo juridik i cilëesuar si krijuesi i mbeturinave.
	4. **Operator** - personi juridik i cili nëe perputhje me dispozitat e ligjit, menaxhon ,

kontrollon, eështëe peërgjegjëes pëer objektet dhe pajisjet e mbeturinave dhe ëeshtëe i autorizuar tëe marrëe vendime nëe lidhje me funksionet ekonomike ose teknike tëe pajisjeve dhe objekteve.

* 1. **Licenca për menaxhimin e mbeturinave** - leje me shkrim e cila lëshohet me vendim tëe Ministrisëe, me tëe cilëen vëertetohet sejanëe plotëesuar kushtet sipas Ligjeve nëe fuqi.
	2. **Person** - person fizik ose juridik i cili është i involvuar në menyrë të drejtpërdrejt ose terthorazi , në proceset për menaxhimin e mbeturinave.
	3. **Konsumatori -** person i cili ka lidhur kontratë për sherbime me ofruesin e sherbimeve ose merr sherbime të caktuara.
	4. **Ripërdorimi** - çfarëdo operimi me të cilin çdo produkt apo komponent e cila nuk është mbeturinë dhe përdoret përsëri për të njejtin qëllim për të cilin janë destinuar.
	5. **Mbledhja** - mbledhje dhe transportim imbeturinavduke përfshirë klasifikimin paraprak në lloje dhe magazinimin e mbeturinave për qëllime të bartjes deri te objekti për trajtim ose deponim të mbeturinave.

**Mbledhja e ndarë** - nënkupton mbledhjen, kur grumbullimi i mbeturinave bëhet në mënyrë të ndarë në lloje, të klasifikuara sipas natyrës dhe pajisjeve për të lehtësuar trajtimin specifik.

* 1. **Prodhuesi i mbeturinës** - çdo person, veprimtaria e të cilit krijon /prodhon mbeturinë ose çdonjëri që merret me para-procesim , përzierje apo operime tjera që rezultojnë në ndryshimin e natyrës apo përbërjen e mbeturinës.
	2. **Zotëruesi i mbeturinës** - prodhuesi i mbeturinës apo personi që e posedon mbeturinën.
	3. **Mbeturina komunale** - mbeturina nga amviseritëe, dhe mbeturina nga aktivitetet tjera të cilat, për shkak të përbërjes dhe natyrës së tyre, janë të ngjashme me ato të amvisërisë.
	4. **Mbeturina e parrezikshme** - mbeturinat që nuk paraqesin rrezik për mjedisin dhe shëndetin e njeriut dhe që nuk posedojnë karakteristika të mbeturinave të rrezikshme.
	5. **Mbeturina komerciale** - mbeturinat të cilat vijnë nga objektet që përdoren për qëllimet e tregut ose biznesit, sportit, edukimit, rekreacionit , por nuk përfshihen mbeturinat industriale.
	6. **Mbeturina inerte** - mbeturina të cilat nukpësojne ndonjë ndryshim të rëndësishëm fizik, kimik dhe biologjik në vendet ku janë deponuar si:
1. Mbeturina inerte qëe nuk treten, nuk ndizen ose nuk reagojnë fizikisht apo kimikisht, nuk zbërthehen biologjikisht në kontakt me materiet tjera dhe nuk

ndikojnë në mënyrë të ndjeshme në mjedisin dhe shëndetin e njeriut.

1. I tërë kullimi dhe përmbajtja ndotëse e mbeturinës, mbetjet ekotoksike duhet të jenë të vlerës së papërfillshme dhe të mos rrezikojnë cilesinë e ujërave sipërfaqësore dhe nëntokësore.
	1. **Mbeturinë e vëllimshme** - mbeturinat me përmasa të mëdha fizike nga pajisjet dhe makineritë, (grumbullimi , transportimi dhe largimi i të cilave bëhet në mënyrë të veçantë).
	2. **Qendrat grumbulluese** - lokacioni për grumbullimin e mbeturinave të ndara sipas llojeve të përcaktuara.
	3. **3R -** reduktim , ripërdorim , reciklim.
	4. **Amvisëritë jo rezidente-** personat fizik ose juridik të cilët kanë vendqëndrim në territorin e Komunës së Mitrovicës së Jugut më pak se 6 muaj.

**II. PËRGJEGJËSITË DHE DETYRAT E KOMUNËS**

**Përgjegjësitë e Komunës**

**Neni 3**

1. Përgjegjësitë dhe detyrat e Komunës, të parapara me nenin 15.1 dhe nenit 34 në Ligjin për Mbeturina në këtë Rregullore janë:
	1. Krijimi i një sistemi të qëndrueshëm mbi menaxhimin e mbeturinave (DMMP);
	2. Krijimi i një sistemi të qëndrueshëm financiar (DMMP);
	3. Krijimi i procesit të kontraktimit për shërbimet (DMMP);
	4. Formimi i sektorit për menaxhimin e mbeturinave në kuadër të Drejtorisë së Mbrojtjes së Mjedisit, e cila menaxhon, monitoron me mbeturina, udhëzon ofruesit e shërbimeve për grumbullimin, transportimin dhe deponimin e mbeturinave, bënë monitorimin mjedisor të deponisë, identifikon pikat ilegale të hedhjes së mbeturinave, evitimin e tyre, promovimi për minimizimin e mbeturinave (3R, kompostimit shtëpiak etj.), bënë promovimin e ngritjes së vetëdijesimit publik, pjesëmarrja aktive të qytetarëve në implementimin e MMN-a dhe planifikimin buxhetor mbi funksionimin e sistemit të mbeturinave (DMMP);
	5. Hartimi i planit komunal për mbeturina (DMMP);
	6. Hartimi i raportit vjetor për menaxhimin e mbeturinave (DMMP);
	7. Rregullimi i përgjegjësive dhe detyrave për kryerjen e shërbimeve për grumbullimin e mbeturinave dhe deponimin e tyre (DMMP) ;
	8. Informimi i publikut, dhënia e informatave dhe rekomandimeve (DMMP);
	9. Zbatimi i procedurës së prokurimit për përzgjedhjen e operatorit për mbeturina;
	10. Caktimi i taksave dhe mënyra e arkëtimit të mjeteve financiare (DMMP);
	11. Lidhja e marrëveshjeve për bashkëpunim me komunat tjera, për menaxhimin dhe deponimin e mbeturinave (DMMP -Komuna).

**Llojet e mbeturinave**

**Neni 4**

1. Sipas kësaj Rregulloreje mbeturinat komunale janë:
	1. Mbeturina inerte, që nuk tretën, nuk ndizen dhe nuk kanë si pasojë reagime fizike ose kimike, që nuk kanë zbërthim biologjik në kontakt me materiet tjera dhe nuk ndikojnë në mënyrë të ndjeshme në mjedisin dhe shëndetin e njeriut;
	2. Mbeturina të parrezikshme, që nuk paraqesin rrezik për mjedisin dhe shëndetin e njeriut dhe nuk kanë karakteristika të mbeturinave të rrezikshme;
	3. Mbeturina të vëllimshme, mbeturina me përmasa të mëdha fizike nga pajisjet dhe makineritë:
	4. Mbeturina nga konstruktim-demolimet, mbeturina të mbetura nga konstruktimi dhe demolimi i objekteve.

**Plani i veprimit**

**Neni 5**

1. Plani i Veprimit të Komunës duhet të jetë në pajtim me Planin e Republikës së Kosovës për menaxhimin e mbeturinave, të nxjerrë nga Ministria, Planin lokal për Menaxhimin e Mbeturinave, duke u bazuar në aktivitetet që dalin nga kjo Rregullore;
2. Rritja e shërbimit të grumbullimit dhe transportimit të mbeturinave me objektiv që të arrihet 100% shkalla e grumbullimit dhe transportimit;
3. Shërbim i mirë i grumbullimit, nënkupton mbulimin e grumbullimit të mbeturinave në të gjithë hapësirën komunale, caktimi i pikave grumbulluese, orari i grumbullimit, transporti i mbeturinave sipas standardeve;
4. Ngritja e vetëdijesimit publik që ka për objektivë ngritjen e vetëdijes shoqërore për menaxhimin e mbeturinave, puna me komunitet, rininë, nxënësit dhe të gjitha palët e interesit, duke rritur kënaqshmërinë e qytetarëve.

**Menaxhimi i mbeturinave**

**Neni 6**

1. Menaxhimi i mirë i deponisë nënkupton:
	1. Rritjen e kënaqshmërisë së qytetarëve;
	2. Mbulimi i mbeturinave sipas standardeve të menaxhimit të deponisë;
	3. Rregullimi i sistemit të ajrimit dhe sistemit të ujit;
	4. Gropimi me standarde i mbetjeve shtazore në deponi;
	5. Orari paraprak për gropim të mbetjeve shtazore në deponi, largim nga gropimi në orët e pasdites dhe natës;
	6. Deponia të ketë peshore për matje të mbeturinave.
2. Në lokacionet e caktuara për deponim të mbeturinave urbane, ndalohet lëvizja brenda saj, përveç personave të autorizuar dhe ndërmarrjes publike ose private që merret me grumbullimin e mbeturinave urbane ose personave privat të autorizuar.
3. Aktivitetet e përkohshme, justifikimin, prezantimin e taksës për mbeturina, e cila përfshinë koston e përgjithshme të shpenzimeve dhe përgatitjen e dokumentacionit kontraktues.
4. Zgjedhja e ofruesit të shërbimit për grumbullimin e mbeturinave dhe deponimit, është kompetencë e Komunës.
5. Komuna (DMMP, DSHPI) duhet të përgaditë dokumentacionin e draft-kontratës, e cila përfshinë specifikacionet e shërbimit si dhe faturën sasiore.
6. Komuna (DMMP, DSHPI), si pronare e aseteve, përcakton normën e taksimit, në konsulencë me operatorin duke marrë parasysh rrethanat socio-ekonomike. Për të gjithë gjeneruesit e mbeturinave aplikohet taksimi për vendosjen e mbeturinave në deponi prej 6.10 €/ton për mbeturinat nga amvisërit, ndërsa për llojet tjera të mbeturinave do të specifikohen në marëveshje në mes te komunës dhe operatorit .

**Krijuesit e mbeturinave**

**Neni 7**

1. Të gjitha subjektet, të cilat në përputhje me natyrën e veprimtarisë së tyre, krijojnë lloje të ndryshme mbeturinash, duhet të bëjnë ndarjen e tyre nëse nga ato kërkohet;
2. Çerdhet, shkollat, institucionet e arsimit të lartë që veprimtarinë e tyre e ushtrojnë në territorin e Komunës, duhet të edukojnë nxënësit, studentët në përputhje me rregullat bashkëkohore të trajtimit të mbeturinave.
3. Shoqëritë që ofrojnë shërbime tregtare, hoteliere dhe shërbime tjera, kanë për obligim të mbajnë mjedisin e pastër përreth objekteve, përfshirë edhe trotuarin para objektit.
4. Të gjithë krijuesit e mbeturinave janë të obliguar të regjistrohen në listat e shërbimit të konsumatorëve për mbledhje dhe bartjen e mbeturinave.

**Kontejnerët e mbeturinave**

**Neni 8**

1. Komuna (DMMP, DSHPI dhe DUP) përcakton llojin, vëllimin, numrin, vendin dhe qëllimin e vendosjes së kontejnerëve të mbeturinave.
2. Komuna (DMMP, DSHPI) vendos kontejnerët mbitokësorë dhe nëntokësorë.
3. Për mbledhjen dhe ndarjen e mbeturinave përdoren kontejnerë dhe shporta, si në vijim: Madhësia e kontejnerit, pesha maksimale e lejuar, lloji i mbeturinave:
	1. 1.1 m³ dhe 3.2 m³, (kontejnerë nëntokësor dhe mbitokësor) 440 kg – 1320 kg mbeturina të amvisërisë ,
	2. 5 m³, 4000 kg mbeturina inerte;
	3. 7 m³, 6000 kg mbeturina të vëllimshme ;
	4. Madhësia e shportave për mbeturina të amvisërisë, përcaktuar në litër: 60 l , 80 l dhe 120 l.
4. Shportat e vëllimeve, vendosen në vende të përshtatshme në bashkëpunim me komunitetin.
5. Në shtëpitë dhe objektet private duhet pasur së paku dy ose me tepër kontejnerë për hedhjen e mbeturinave të ndara, nëse grumbullimi është i ndarë (DMMP).
6. Numri i kontejnerëve duhet të përshtatet me numrin e banorëve në objektet e përbashkëta të banimit dhe llojin e mbeturinave që krijojnë.
7. Hedhja e mbeturinave shtëpiake nga personat e objekteve të banimit kolektiv, bëhet në kontejnerët apo në vendet për mbledhjen dhe ndarjen e mbeturinave.
8. Qytetarët duhet të jenë të informuar mbi llojin e kontejnerëve të ofruar nga Komuna, në bashkëpunim me operatorin ose palët e treta të kontraktuara.
9. Nëse grumbullimi është i ndarë, kontejnerët shërbejnë për hedhjen e mbeturinave të ndara.
10. Grumbullimi, transporti dhe deponimi i mbeturinave të vëllimshme, dy herë në vit, pa pagesë:

 a) java e parë e muajit maj [ aksion pranveror] dhe

 b) java e pare muajit nëntor[ aksion vjeshtor].

**Vendosja e kontejnerëve, orari, lloji dhe**  **kontratat e veçanta**

**Neni 9**

1. Kontejnerët për hedhjen e mbeturinave duhet të vendosen në vende të dukshme dhe të përshtatshme, ku nuk shkaktojnë pengesë apo rrezik për lëvizjen e lirë të qytetarëve dhe qarkullimin e mallrave.
2. Kontejnerët duhet të kenë ngjyra të ndryshme ose mbishkrime të dukshme që udhëzojnë për klasifikimin e mbeturinave nëse paraqitet nevoja.
3. Kontejnerët në masën deri 1.1 m duhet të kenë mekanizëm mbyllës.
4. Kontejnerët duhet të kenë sipërfaqe të lëmuar, që mund të pastrohen lehtësisht dhe materiali i tyre (metal, plastikë etj.) duhet të jetë i qëndrueshëm dhe i papërshkueshëm nga uji.
5. Kontejnerët për mbeturina duhet të jenë teknikisht të përshtatshëm për automjetet që bëjnë zbrazjen e mbeturinave.
6. Lokacionet për vendosjen e kontejnerëve i cakton Komuna, operatori në përputhje me planet rregulluese.
7. Kontejnerët dhe shportat e mbeturinave lejohen në përdorim nga ana e Komunës, në përputhje me kërkesën e operatorit apo palëve të treta të kontraktuara.
8. Orarin dhe dinamikën e mbledhjes së mbeturinave e përcakton Komuna (DMMP), në bashkëpunim me operatorin.
9. Komuna (DMMP, DSHPI) sipas nevojës e autorizon operatorin që të bëjë mbledhjen e mbeturinave edhe jashtë orarit dhe dinamikës së paraparë me marrëveshje.
10. Komuna (DMMP, DI, DSHPI), vendos numrin e nevojshëm të kontejnerëve në hapësirat e objekteve të përbashkëta të banimit
11. Komuna (DMMP, DSHPI) përcakton llojin e kontejnerëve të përshtatshëm me teknikën me të cilën bëhet mbledhja, ndarja dhe transportimi i tyre.
12. Përzgjedhja e operatorit të licencuar do të bëhet sipas procedurave të parapara me ligjin për Mbeturina.

**Sistemi i Menaxhimit të Mbeturinave në Komunën e Mitrovicës**

**Neni 10**

1. Mbledhja dhe grumbullimi i mbeturinave bëhet nga operatori (personi) i licencuar për menaxhimin e mbeturinave. Mblidhen mbeturinat nga amvisëritë, institucionet, bizneset, hotelet, restorantet, hapësirat publike dhe private.
2. Personi i cili bënë transportin e mbeturinave duhet të posedoj mjete dhe pajisje adekuate për bartjen e mbeturinave.
3. Sistemi i taksimit të mbeturinave, kostoja e shërbimit të grumbullimit të mbeturinave do të mbulohet nga fondi që sigurohet nga taksa për mbeturina.
4. Shkarkuesit e mëdhenj të mbeturinave duhet të bëjnë kontratë të veçantë për grumbullimin e mbeturinave me ofruesin e shërbimit, i cili është i licencuar.
5. Të gjitha shërbimet e grumbullimit të ofruara nga ofruesi, do të kontrollohen nga Komuna (DI, DMMP dhe DSHPI) dhe do të jenë të publikuara në ueb faqen zyrtare të komunës.
6. Kontraktimi i grumbullimit të mbeturinave, shërbimi i grumbullimit të mbeturinave që është ofruar nga kompanitë e grumbullimit, do të kontrollohen nga komuna (DMMP) .
7. Ofruesit e shërbimeve do të selektohen përmes procedurave ligjore të prokurimit;
8. Duke u bazuar në dispozitat ligjore të prokurimit, përzgjedhë Operatoret e pajisur me leje/licencë përkatëse për mbledhjen, grumbullimin, magazinimin e mbeturinave: inerte, komunale, komerciale,të vëllimshme dhe mbeturinat nga ndërtimet dhe demolimet e objekteve  ndërtimore, brenda territorit të tyre; , për angazhimin e operatorit të licencuar për të ofruar shërbimet e grumbullimit, transportimit dhe deponimit të mbeturinave, ku përfshihen specifikacionet e shërbimit dhe orari i pagesave.

8.1.Komuna mund të caktoj një apo disa operator të licencuar për grumbullimin e mbeturinave në zonën e caktuara.

 8.2. Mbledhjen, grumbullimin, transportimin, trajtimin, përpunimin, magazinimin, riciklimin dhe deponimin e mbeturinave e bëjnë operatorët e pajisur me leje/licencë përkatëse.

 8.3. Zoteruesi i mbeturinave nuk mund të bartë te personi tjetër kompetencat për menaxhimin e mbeturinave, nëse ai nuk është operatorë i pajisur me leje përkatëse.

 8.4. Zoteruesi i mbeturinave është përgjegjës për shpenzimet e menaxhimit me mbeturina derisa ato nuk i dorëzon te operatoret e pajisur me leje përkatëse.

9. Komuna e cakton tarifën për deponimin e mbeturinave komunale në deponi, që janë asete të komunës në kuadër të marrveshjës për angazhimin në përputhje me paragrafin 8 të nenit 10 të kësaj rregullore.

10. Menaxhimi i mbeturinave komunale nga komuna duhet të bëhet përmes kontratave të veçanta me një apo më shumë operator publik ose privat për menaxhimin e mbeturinave.

11. Komunat përcaktojnë të gjitha kushtet nevojshme për përzgjedhjen e operatorit për ofrimin e shërbimeve publike për menaxhimin e mbeturinave komunale.

**Neni 11**

1. Komuna (DMMP) bënë përzgjedhjen dhe caktimin e vendeve, pikave grumbulluese të mbeturinave, caktimin e hapësirave për ndërtim të qendrave më të mëdha për grumbullimin, në vendbanimet periferike të qytetit apo edhe ato rurale. Pikat grumbulluese të mbeturinave caktohen sipas planit për menaxhim mbeturinave;
2. Vendet, pikat grumbulluese të mbeturinave nuk lëvizin, në raste të veçanta ato caktohen në koordinim të drejtorive (DMMP dhe DI,DU) ;
3. Pikat për mbledhje të mbeturinave duhet t’i plotësojnë kushtet e veçanta të parapara me PKKM siç janë:
	1. Të ketë sipërfaqe të mjaftueshme për mbledhje të mbeturinave;
	2. Sipërfaqja të jetë e asfaltuar ose e betonuar;
	3. Të ketë infrastrukturën tekniko-ndërtimore dhe objekte përcjellëse;
	4. Të ketë zyrën e personelit për pranimin e mbeturinave;
	5. Të ketë peshoren për matje, të mbeturinave në vendin e grumbullimin;
	6. Të ketë kontejnerë të mjaftueshëm për hedhjen të mbeturinave;
	7. Të ketë objekte apo hapësira të tjera të mbuluara për manipulim me mbeturina;
4. Mbledhja dhe ndarja e mbeturinave nëpër rrugë, sheshe, trotuare, hapësira ose vende brenda komunës, duhet të bëhet në pjesën urbane dhe rurale.
5. Pastërtia brenda qytetit sigurohet gjatë ditës, duke grumbulluar dhe larguar mbeturinat nga sheshet, rrugët, trotuaret dhe hapësirat tjera.
6. Mbledhja, ndarja e mbeturinave nga rrugët, sheshet, trotuaret, hapësirat dhe sipërfaqet tjera në vendbanimet rurale ku janë të vendosur kontejnerët me mbeturina, duhet të kryhet brenda orarit të caktuar më parë.
7. Kriteret për përcaktimin e zonave e cakton Komuna (DMMP dhe DI).
8. Mbulimi i mbeturinave urbane në deponi bëhet sipas PKMM.
9. Rregullimi i sistemit të ajrimit, ujit në deponi bëhet sipas PKMM.
10. Gropimi i mbeturinave bëhet me plotësimin e standardeve për vendosjen e mbetjeve shtazore në deponi.
11. Caktohet orari paraprak për gropimin e mbetjeve shtazore në deponi duke u larguar nga gropimi në orët e pasdites dhe të natës.

**Dorëzimi i mbeturinave të konstruktim-demolimit**

**Neni 12**

1. Me këtë Rregullore si mbeturina inerte do të konsiderohen:
	1. Mbetjet nga shkatërrimi, renovimi dhe rindërtimi i objekteve;
	2. Mbetjet nga metali dhe pjesët e tij;
	3. Mbetjet nga pajisjet e amvisërisë;
	4. Mbetjet nga pajisjet elektrike;
	5. Akumulatorët;
	6. Mbeturinat tjera inerte që ndotin mjedisin.
2. Komuna (DMMP) me vendim të veçantë në bazë të propozimit të organeve përkatëse, përcakton vendin për grumbullim dhe riciklim të mbeturinave inerte.
3. Komuna (DMMP) duhet të marr për bazë këto kritere për vendosjen e materieve inerte në deponi:
	1. Caktimi i lokacionit me rrethojë;
	2. Karakteristikat hidra gjeologjike dhe gjeologjike;
	3. Numrin e banorëve;
	4. Sasinë e përgjithshme dhe llojin e mbeturinave;
	5. Mbushjen dhe kontrollin e deponisë:
4. Në lokacionet e caktuara për deponim dhe riciklim të mbeturinave inerte ndalohet hedhja e mbeturinave që kanë ndikim negativ në mjedis.
5. Komuna (DMMP dhe DSHPI) punët rreth grumbullimit të mbeturinave të ngurta dhe largimin e tyre mund t’ia besojë ndërmarrjes për shërbime publike ose ndërmarrjeve private.
6. Të gjithë personave fizik dhe juridik të Komunës së Mitrovicës pas aprovimit të kësaj Rregullore, iu ndalohet hedhja e mbeturinave të ngurta jashtë vendit të paraparë për deponimin e mbeturinave të ngurta.
7. Për tërë mbeturinat e hedhura jashtë vendit të paraparë, do të përgjigjet hedhësi i tyre.
8. Mungesa e shërbimit nga ndërmarrja publike ose private nuk do të pranohet si arsyetim për mos kryerjen e detyrës në përputhje me këtë Rregullore.
9. Për mirëmbajtjen e pastërtisë në sipërfaqet private, ndërmarrjet afariste, pronarët dhe shfrytëzuesit mund t’ia besojnë pastrimin ndërmarrjes, qoftë asaj publike apo private që merret me menaxhim të mbeturinave.
10. Mbeturinat të cilat krijohen gjatë procesit të ndërtimit, meremetimit apo demolimit të objekteve, personat përgjegjës, duhet t’i largojnë ato nga hapësirat ose vendet publike.
11. Mbeturinat e krijuara nga ndërtimet, meremetimet apo demolimet e objekteve në masën deri 0.1 m3, mund të hedhen në kontejnerë 5m³, të masës 4000 kg për mbeturina inerte, sipas paragrafit 6 të këtij neni.
12. Dorëzimi i mbeturinave të krijuara nga ndërtimet, meremetimet apo demolimet e objekteve në masën mbi 1/10 m3, është i rregulluar me Udhëzimin administrativ nr. 05/07, për mbeturinat nga konstruktimi dhe demolimi.
13. Transportimi i këtyre mbeturinave bëhet nga vetë prodhuesit ose ndërmarrjet për në pikat e mbledhjes së mbeturinave ose në vend- depozitën e caktuar nga Komuna.
14. Mbeturinat e konstruktim-demolimit, vendosen në vend depozitën e caktuar nga Komuna në deponinë regjionale Koshtovë në pjesën e lartë të deponisë.
15. Të gjithë personat fizik dhe juridik që krijojnë mbeturina, kanë të drejtë të kenë qasje në shërbimet publike për hedhjen e mbeturinave.
16. Të gjithë personat fizik dhe juridik që kanë dhe krijojnë mbeturina para objekteve afariste kanë për obligim që të njëjtat ti pastrojnë dhe largojnë.
17. Personat duhet të paguajnë për shërbimin e ofruar në bazë të taksës së miratuar nga Komuna.

**Fshirja, Larja e rrugëve**

**Neni 13**

1. Punët që kryen gjate fshirjes janë: Mbledhja e të gjitha llojeve të mbeturinave me dorë dhe largimi i tyre nga rruga dhe trotuaret, pastrimi i njollave dhe largimi i menjëhershëm i mbeturinave në bartëse të dorës (karrocë), pastaj në kontejnerë apo në kamion, duke mos derdhur asnjë lloj mbeturine apo pluhur gjatë zbrazjes në kontejnerë apo kamion të mbeturinave.
2. Në fshirjen e rrugëve parashihet që të angazhohen punëtorë shtesë. Norma e një punëtori për fshirjen e rrugëve dhe trotuareve është 9000 m2 për 8 orë pune, përfshirë edhe pastrimin e pusetave të kanalizimit atmosferik.
3. Largimi i ujit nga rruga apo trotuaret me fshesë duke e bartur rrjedhën e ujit deri tek vendi ku uji hyn në puset apo vend tjetër ku uji rrjedh normalisht. Largimi i ujit nga rruga dhe trotuaret kryhet menjëherë në fillim të orarit të punës është i mundur largimi i ujit.
4. Larja e rrugëve bëhet prej orës 1:00-5:00 nga data 1 qershor deri më 1 tetor. Larja e rrugëve bëhet me cisternë me shtypje prej 4-5 atmosfera , ndërsa që larja bëhet në lëvizje të cisternës prej 4-6 km në orë.
5. Punëtorëet me gypin e ujit (shtypjen e ujit) kujdesen që mos ta drejtojnë në vende dhe hapësira ku mund të dëmtojnë veturat, fasadën e ndërtesave apo pjesën ballore të lokaleve, dhe të mos jenë pengesë për këmbësorët dhe trafikun.

**Deponimi i mbeturinave dhe masat për reduktimin e sasisë së mbeturinave**

**Neni 14**

1. Deponimi i mbeturinavebëhet nga operatori (personi fizik ose juridik) i licencuar për menaxhimin e mbeturinave, i cili përzgjidhet nga Komuna (DMMP dhe DI) e cila është pronare e aseteve të deponisë;
2. Operatori (personi fizik ose juridik) i licencuar për menaxhimin e mbeturinave i cili përzgjidhet nga Komuna si pronare e aseteve, në marrëveshje bënë deponimin e mbeturinave në deponi nga komunat e Mitrovicës, Skenderajt dhe Vushtrrisë.
3. Krijuesi i mbeturinave detyrohet që mbeturinat t’i ndajë dhe t’i vendosë, nëse kërkohet sipas sistemit të përcaktuar nga Komuna (DMMP dhe DI).
4. Amvisëritë dhe krijuesit tjerë të mbeturinave, obligohen që mbeturinat e tyre t'i hedhin në vende të caktuara për mbledhjen e mbeturinave, ndërsa mbeturinat e rrezikshme t'i ndajnë dhe t'i dorëzojnë në pikat mbledhëse apo në vendet e caktuara për to.
5. Komuna (DMMP dhe DI), ndërmarrjet apo kompanitë, do të marrin masat me qëllim, që vetëm mbeturinat që kanë qenë subjekt i trajtimit të deponohen. Kushtet apo masat mund të mos zbatohen në mbeturinat inerte për të cilat trajtimi nuk është i mundshëm, dhe as në mbeturinat tjera për të cilat trajtimi i tillë nuk kontribuon në objektivat e kësaj Rregulloreje siç paraqitet më lartë.
6. Ndërmarrjet apo kompanitë duhet të marrin masa me qëllim që lloji i mbeturinave të mbetet i pandryshuar para pranimit të mbeturinave në vend, sipas deklarimit paraprak.
7. Pronari apo operuesi mund të vërtetoj, nëpërmjet dokumentacionit të përshtatshëm, se mbeturinat në fjalë mund të pranohen në vendndodhje sipas kushteve dhe kritereve të caktuara në leje (autorizim), dhe nëse i plotëson kriteret e pranimit të mbeturinave;
8. Procedurat vijuese të pranimit janë të respektuara nga operatori, kontrollimi i dokumentacionit të mbeturinave.
9. Inspektimi vizual i mbeturinave në hyrje dhe në vendin e depozitimit dhe sipas nevojës verifikimi i përshtatjes me përshkrimin e siguruar në dokumentacionin e paraqitur nga pronari.
10. Regjistrimi i sasisë dhe karakteristikave të mbeturinave të depozituara, që tregojnë origjinën, datën e dërgesës, identitetin e prodhuesit apo mbledhësit. Në rast të mbeturinave komunale ose mbeturinave të rrezikshme, duhet treguar vendin ku janë prodhuar.
11. Informata për sasinë e mbeturinave duhet të bëhet e disponueshme për autoritetet kompetente ministrore dhe Komunën kur ajo kërkohet për qëllime statistikore apo të tjera, dhe në raportin vjetor për mbeturina.
12. Operatori i deponisë është i obliguar të siguroj dëftesën në të shkruar të faturës, të çdo dërgese të pranuar në vendndodhje të deponisë.
13. Nëse mbeturinat nuk pranohen në deponi atëherë operatori duhet të lajmëroj autoritetin kompetent.
14. Për vend-deponitë e vjetra të cilat kanë qenë të liruara, komunat duhet të ndërmarrin masa për të siguruar mjedis të shëndosh dhe pa rreziqe;
15. Komuna (DMMP dhe DI) duhet të siguroj informata mbi sasinë dhe llojin e mbeturinave të cilat dërgohen në vendndodhje. Informatat e tilla formojnë pjesë të raporteve të rregullta për autoritetin kompetent në implementimin e Rregullores.

**Kategorizimi i gjeneruesve të mbeturinave**

**Neni 15**

1. Gjeneruesit e mbeturinave kategorizohen si më poshtë:
2. Në Shtojcën A janë të specifikuara kategoritë dhe çmimet.
	1. Amvisërit: zona urbane dhe zona rurale;
	2. Bizneset
	3. Kategoria e konsumatorëve Institucional (Institucionet komunale dhe Institucionet tjera publike).

**Procedurat vijuese të pranimit të mbeturinave nga operatori**

**Neni 16**

1. Kontrollimi i dokumentacionit të mbeturinave.
2. Inspektimi vizual i mbeturinave në hyrje dhe në vendin e depozitimit dhe verifikimi i përshtatjes me përshkrimin e siguruar në dokumentacionin e paraqitur nga pronari.
3. Mbajtja e regjistrit të sasisë dhe karakteristikave të mbeturinave të depozituara, që tregojnë origjinën, datën e dërgesës, identitetin e prodhuesit apo mbledhësit në rast të mbeturinave komunale dhe në rast të mbeturinave të rrezikshme, lokacionin preciz në vendin ku janë prodhuar.
4. Kjo informatë duhet të bëhet e disponueshme për autoritetet kompetente dhe Komunën kur të kërkohen për qëllime statistikore apo të tjera.
5. Operatori i deponisë duhet gjithmonë të sigurojë dëftesën në të shkruar të faturës të çdo dërgese të pranuar në vendndodhje të deponisë.
6. Nëse mbeturinat nuk pranohen në deponi atëherë operatori duhet të lajmëroj pa shtyrje autoritetin kompetent për mos-pranimin e mbeturinave.

**Të drejtat dhe detyrat e gjeneruesve të mbeturinave**

**Neni 17**

1. Çdo gjenerues i mbeturinave ka të drejtë qasjeje në shërbimin e grumbullimit të mbeturinave.
2. Çdo gjenerues i mbeturinave ka të drejtë ankese, ndaj shërbimit të ofruar.
3. Çdo gjenerues i mbeturinave duhet të respektoj rregullat e shkarkimit të përcaktuar sipas planit të MMN-së;
4. Çdo gjenerues duhet të bëjë përpjekje për minimizimin e mbeturinave (përmes kompostimit shtëpiak dhe formave tjera të mundshme).
5. Për shërbimin e ofruar, gjeneruesi obligohet të paguaj taksën e shërbimit.
6. Çdo gjenerues, duhet të bashkëpunoj me autoritetin publik, për të siguruar një mjedis të pastër;
7. Ndërmarrjet prodhuese, të cilat gjenerojnë mbeturina, obligohen që komunës t’ia dorëzojë planin e menaxhimit të mbeturinave, të cilat i gjenerojnë gjatë ushtrimit të veprimtarisë.
8. Të gjithë gjeneruesit e mbeturinave janë të obliguar të regjistrohen në listat e shërbimit të konsumatorëve për mbledhjen dhe bartjen e mbeturinave.
9. Gjeneruesit e mbeturinave, duhet ti mundësojnë qasje operatorit në vendin e dorëzimit të mbeturinave.
10. Gjeneruesit e mbeturinave obligohen: a. Amvisëritë të cilave ju shërbehet derë me derë , mbeturinat duhet ti ndajnë dhe ti vendosin sipas sistemit të përcaktuar nga Komuna
11. Në banimet kolektive ku shërbimi bëhet në pika grumbulluese me kontejner, mbeturinat duhet ti ndajnë dhe ti vendosin sipas sistemit të përcaktuar nga Komuna.
12. Gjeneruesit e mbeturinave të veçanta si: spitalet, ambulancat dhe objektet e tjera për shërbime mjekësore, duhet të përdorin sistemin e ndarë të kontejnerëve, me qëllim të ndarjes së mbeturinave medicinale dhe mbeturinave të tjera.
13. Gjeneruesit e mbeturinave obligohen që mbeturinat e tyre ti hedhin në vende të caktuara nga ana e Komunës për mbledhjen e mbeturinave, ndërsa mbeturinat e rrezikshme ti ndajnë dhe ti dorëzojnë në pikat mbledhëse apo vendet e caktuara.
14. Çdo gjenerues obligohet që ti largojë mbeturinat që krijohen gjatë procesit të ndërtimit, meremetimit apo demolimit të objekteve, nga hapësirat ose vendet publike.
15. Çdo gjenerues i mbeturinave duhet të respektoj rregullat e shkarkimit të përcaktuar sipas planit të MM.
16. Çdo gjenerues i mbeturinave është i obliguar që të paraqes ndryshimin e të dhënave ( si p.sh. shitja e pronës, trashëgimia, dëshmitë dhe dokumentet tjera të përditësuara).
17. Shërbimet e veçanta, [largimi i mbeturinave të vëllimshme, dhe mbeturinave të tjera që nuk largohen gjatë shërbimit të rregullt], bëhen me pagesë, përveç shërbimeve sipas nenit 8 paragrafi 10 .

**Problemet dhe rreziqet në deponi**

**Neni 18**

1. Duhet ndërmarrë masa për t’i zvogëluar problemet, rreziqet që dalin nga depozitimi i mbeturinave, emisioni i erërave dhe pluhurit i materialeve të bartura nga era.
	1. Operatori bënë Menaxhimin e ujit në deponi.
	2. Operatori bënë Mbrojtjen nga zhurma dhe komunikacioni në deponi.

1.3. Operatori bënë Mbrojtjen e zogjëve dhe insekteve.

1.4. Operatori bënë Mbrojtjen nga zjarri.

* 1. Deponia duhet të jetë e pajisur ashtu që papastërtitë që dalin nga ajo mos të shpërndahen nëpër rrugë dhe në hapësirën që e rrethon.
1. Deponitë duhet siguruar ashtu që mos pengohet hyrja e lirë në deponi. Pas orarit të punës dyert duhet të jenë të mbyllura. Duhet pasur një sistem sigurimi i cili përbëhet nga masa të ndryshme për sigurim i cili ndalon hyrjen dhe hedhjen ilegale në deponi.

1. Detyrimet dhe përgjegjësitë e operatorit të deponisë së mbeturinave janë:

3.1. Operatoret duhet të jenë të licensuar.

3.2. të nxjerr dhe zbatoj planin operativ për menaxhimin e mbeturinave në deponi.

3.3. të deponoj mbeturinat, në bazë të kushteve të përcaktuara në licencë;

3.4.t`i lejoj qasje të lirë organit kompetent që të inspektoj dhe mbikëqyrë deponinë dhe të kontrollojë dokumentacionin e deponisë;

 3.5. të autorizoj personin e kualifikuar për kryerjen e punëve profesionale;

3.6. të mbaj dhe ruaj evidencën në regjistrin për mbeturinat në pajtim me dispozitat ligjore;

3.7. në rast aksidenti, menjëherë të njoftoj organin kompetent, në përputhje me ligj.

4. Operatori i deponisë është i detyruar të refuzoj pranimin e mbeturinave të cilat nuk mund t'i deponoj, sipas kushteve të përcaktuara në licencë.

**Obligimet e krijuesve të mbeturinave komerciale**

**Neni 19**

1. Krijuesit e mbeturinave komerciale janë të obliguar t’a informojnë komunën dhe operatorin mbi sasinë e gjeneruar të mbeturinave dhe llojin e tyre;
2. Varësisht nga lloji i mbeturinave, krijuesi i mbeturinave komerciale obligohet në përmbushjen e kushteve të caktuara në bazë të marrëveshjes me Komunën dhe operatorin, të pajiset me kontejnerë adekuat për grumbullimin e llojeve të ndryshme të mbeturinave.

**Përzgjedhja e operatorit**

**Neni 20**

1. Operatori ekonomik që do të merret me grumbullimin, përpunimin e mbeturinave, zgjidhet me procedurë nga Komuna;
2. Komuna ka të drejtë të caktoj një ose më shumë operator të licencuar për grumbullimin e mbeturinave duke i ndarë ofrimin e sherbimeve në zona të caktuara të operimit.
3. Personat që menaxhojnë mbeturinat duhet të kenë Leje/licencë konform Ligjit për Mbeturina.
4. Kostoja e shërbimit të grumbullimit të mbeturinave do të mbulohet nga fondi që sigurohet prej taksës për mbeturina.
5. Shkarkuesit e mëdhenj të mbeturinave duhet të bëjnë kontratë të veçant me ofruesin i shërbimit i cili është i licencuar.
6. Të gjitha shërbimet e grumbullimit të ofruara nga ofruesi, do të kontrollohen nga komuna (DI, DMMP dhe DSHPI).

**Ndërprerja e operimit për mbledhjen e mbeturinave.**

**Neni 21**

1. Ndërprerja e aktiviteteve të operatorit për mbledhjen e mbeturinave bëhet vetëm atëherë kur operatori nuk i’u përmbahet kushteve të përcaktuara me kontratë.
2. Para se të ndërpritet kontrata, Komuna (DMMP) e njofton me shkrim operatorin lidhur me shkeljen e bërë, jep vërejtjet, propozon masat dhe cakton afatin kohor për zbatim të kushteve të kontratës.
3. Me rastin e ndërprerjes së kontratës, operatorit i ndalohet aktiviteti për mbledhjen e mbeturinave.

**Caktimi i taksave dhe mënyra e arkëtimit**

**Neni 22**

1. Komuna i cakton taksat për mbeturinat, varësisht nga lloji i tyre:

**1.1.Taksa Për Ekonomi Familjare (Amvisëri):**

* 1. .1 Taksat për objekte te amvisërisë rezidente 4.40 €/muaj për llojin e shërbimit 1.1 m3 , 240L dhe 120 L;

1.1.2.Taksat për objekte te amvisërisë jo rezidente 13.20 €/vit për llojin e shërbimit 1.1 m3 , 240L dhe 120 L;

**1.2.Taksat për Konsumatorët Komercial:**

1.2.1. Veprimtaritë e vogla zejtare dhe shërbyese 6.00 €/muaj për llojin e shërbimit1.1 m3 dhe 120L;

1.2.2. Subjektet e mesme deri të mëdha me kosto të ulët të shërbimit, 10,80 €/muaj për llojin e shërbimit1.1 m3 dhe 240 L;

1.2.3. Subjektet e mesme deri të mëdha me kosto të moderuar të shërbimit 18,10 €/muaj për llojin e shërbimit1.1 m3 dhe 240 L;

1.2.4. Subjektet e mesme deri të mëdha me kosto të lartë të shërbimit, 24.60 €/muaj për llojin e shërbimit1.1 m3 dhe 240 L;

* + 1. Konsumatorët me kontrata të veçanta, 12.3 € për llojin e shërbimit1.1 m3 dhe 47.20 €/muaj për llojin shërbimin 7.1 m3.

 **1.3.Taksa për Institucionet Publike dhe institucione tjera**

* + 1. Taksa për Institucionet Publike dhe institucione tjera. 12.3 €/muaj për llojin e shërbimit1.1 m3 dhe 47.20 €/muaj për llojin shërbimin 7.1 m3.
		2. Borgjet deri me datë 30.06.2022 nga taksa për mbeturina do të inkasohen në kod të veçantë të DMMP-së të cilat do të përdoren për nevoja eksplicide të funksionimit të sistemit të mbeturinave dhe mbrojtjes së mjedisit.

 1.3.3. Nëse qyterët kanë paguar taksën në muajët vijuës (Avans) pas datës 30.06.2022 në Komunë ato pagesa do ti njihen si borgje të shlyera.

 1.3.4. Inkasimi i taksës për shërbimet e ofruara bëhet nga operatori i angazhuar nga Komuna.

**Raporti për menaxhimin e mbeturinave**

**Neni 23**

1. Komuna (DMMP) duhet t’ia paraqesë Ministrisë së Mjedisit dhe Planifikimit Hapësinor raportin vjetor për realizimin e planit lokal për menaxhimin e mbeturinave, deri më 31 mars të vitit vijues.
2. Raporti përmban të dhënat për llojin, përmbajtjen, karakteristikat, sasinë, organizimin, ruajtjen, transportimin, trajtimin, përpunimin, riciklimin, magazinimin dhe deponimin e mbeturinave, si dhe të mbeturinave të cilat pranohen në objektet dhe pajisjet për menaxhim.

**Mbeturinat medicinale**

**Neni 24**

1. Mbeturinat medicinale janë mbeturina me rrezikshmëri të llojit të veçantë që mund të shkaktojnë infeksione gjatë manipulimit apo në kontaktit me to, ku mund të rrezikohet shëndeti i njeriut dhe mjedisi. Janë mbeturina të cilat krijohen dhe gjenerohen nga spitalet dhe objektet tjera shëndetësore.
2. Mbeturinat e produkteve medicinale të mbledhura nga Komuna e Mitrovicës, Vushtrrisë dhe Skenderajt duhet trajtuar në sterelizatorin e vendosur në parkun e spitalit;
3. Një pjesë e mbetjeve mjekësore digjen në aparatin e ashtuquajtur “Incinerator” ndërsa mbetjet pas djegies dhe pjesa pas sterilizimit vendosen në deponinë e qytetit Gërmovë.
4. Procesi monitorohet nga Komuna (DMMP dhe DI) dhe Ministria e Shëndetësisë.
5. Spitalet, ambulancat, barnatoret dhe objektet tjera për shërbime shëndetësore të gjitha barnat me afat të skaduar duhet grumbulluar dhe dorëzuar operatorit të përzgjedhur nga ministria.
6. Asgjësimi i barnave me afat të skaduar nuk bëhet në komunën e Mitrovicës.
7. Spitalet, ambulancat dhe objektet tjera për shërbime mjekësore, duhet të përdorin sistemin e ndarë të kontejnerëve, me qëllim të ndarjes së mbeturinave e medicinave dhe mbeturinave të tjera;
8. Operatori mund të jete person fizik dhe juridik.

**Mbeturinat e shtazëve**

**Neni 25**

1. Me mbeturina shtazore nënkuptojmë mbetjet shtazore pas ngordhjes, aktivitet nga thertoret (eshtrat, mbetjet shtazore).
2. Grumbullimi, transportimi, groposja dhe deponimi i tyre duhet bërë sipas normave me sistem të veçantë të operimit.
3. Monitorimi i aktiviteteve për mbeturinat e shtazëve bëhet nga komuna (DMMP dhe DI).
4. Prodhuesit e mbeturinave shtazore nga thertoret, mishtoret dhe impiantet për përpunimin e mishit, mbeturinat duhet ti hedhin në një kontejner të veçantë që janë rezistent ndaj korrozionit dhe të papërshkueshëm nga mbeturinat e lëngëta.
5. Komuna, Operatori, Prodhuesit e mbeturinave shtazore duhet të nënshkruajnë kontratë të veçantëe.
6. Shtazët e ngordhura si pasojë e ndonjë sëmundje/epidemie duhet të asgjësohen me metoda sterilizuese, termike dhe më pas të groposen mbetjet. Në mungesë të impiantit për djegie, ato duhen të varrosen në vende të caktuara me trajtim të veçantë të dezinfektimit.
7. Operatori i cili bën zvogëlimin e numrit të shtazëve të cilat rrezikojnë komunitetin duhet të jetë person juridik, i regjistruar. Duhet të ketë sistem të veçantë të operimit, transportit, groposjes dhe dezinfektimit me gëlqere të shuar.

**Mbeturinat industriale**

**Neni 26**

1. Të gjitha kompetencat për shkak të natyrës janë të rezervuara për MMPH.
2. Komuna (DMMP) harton plane për hapësirat e ndotura në afërsi të deponive.
3. Komuna (DMMP) monitoron largimin e deponive dhe operatorin të përzgjedhur nga AKP-ja, MMPH-a.
4. Komuna (DMMP) bënë vlerësimin e rrezikshmëri të mbrojtjes së popullatës nga helmimi me Pb dhe metale tjera të rënda në hapësirat publike dhe private.
5. Komuna(DMMP) harton plane lokale për deponi dhe plane për mbrojtjen e popullatës nga Pb dhe metale tjera të rënda.

[**Riciklimi**](http://www.pronature.me/index.php/sq-SH/2012-08-01-13-11-42/reciklaza/6-riciklimi.html) **i mbeturinave**

**Neni 27**

1. Riciklimi është përpunimi i materialit (mbeturinave) në produkte të reja me qëllim që të parandalohet krijimi i mbeturinave, ndotja e ajrit që shkaktohet nga prodhimi i një produkti të ri, si dhe çon në reduktimin e ngrohjes globale.
2. Mund të riciklohet: Qelqi, letra, kartoni, alumini, hekuri, tekstili, plastika, qeramika, mjetet elektrike dhe komponentët organik.
3. Realizimin e aktiviteteve të riciklimit e planifikon Komuna (DMMP) e cila hulumton rregullisht tregun dhe mundësitë e grumbullimit të ndarë të mbeturinave me qëllim të reduktimit të mbeturinave.
4. Personi ose operatori i cili bënë trajnimin e mbeturinave duhet të aplikoj, përdor teknologji dhe teknika më të mira për trajtimin e mbeturinave.
5. Komuna (DMMP) në bashkëpunim me operatorin e mbeturinave bën vendosjen e kontejnerëve të veçantë riciklues me mbishkrime.
6. Komuna (DMMP) në bashkëpunim me MMPH-në me vendim të veçantë, në bazë të propozimit të organeve përkatëse profesionale, përcakton vendin për grumbullimin dhe riciklimin e mbeturinave.
7. Komuna (DMMP dhe DSHPI) në bashkëpunim me MMPH-në mundëson prodhimin, përdorimiin e energjisë nga mbeturinat.
8. Pjesa organike e mbeturinave mundet të kompostohet.
9. Pjesa e ricikluar e mbeturinave munden të përdoren për prodhimin e energjisë.

**Konsultimi me Komunitetin**

**Neni 28**

1. Komuna (DMMP) është transparente ndaj palëve të interesuara për dhënien e informatave për mbeturina:
	1. Ngritja e kapaciteteve të komuniteteve për të qenë të aftë të angazhohen efektivisht në konsultime.
	2. Përgjigjeve ndaj pyetjeve të komunitetit në afat kohor;
	3. Kyçja e komunitetit në vendimmarrje;
	4. Kyçja e OJQ-ve dhe palëve të interesit në vendimmarrje;
2. OJQ-të marrin pjesë në aktivitete konsultative, ndihmojnë në debate publike, punëtori dhe mund të jenë palë e tretë monitoruese.
3. Gjatë caktimit të vendit për grumbullim, deponim, riciklim duhet bërë kyçjen e komunitetit, OJQ-ve dhe palët e interesit në vendimmarrje.

**Mbikëqyrja inspektive**

**Neni 29**

1. Mbikëqyrjen inspektive për zbatimin e kësaj rregulloreje dhe dispozitave tjera ligjore, kushtet dhe mënyrën e punës së personave të mbikëqyrur si dhe ndërmarrjen e masave për mbrojtjen e mjedisit dhe shëndetin e njeriut nga mbeturinat, të përcaktuara me ligj e bënë inspektorati komunal në kuadër të përgjegjësive sipas Ligjit për Mbeturina.
2. Gjatë kryerjes së punëve të mbikëqyrjes inspektive, inspektorët janë të autorizuar që të marrin këto masa :
	1. Njoftimin me shkrim për personin juridik ose fizik se mbeturinat e hedhura menjëherë duhet larguar dhe deponuar në deponi me shpenzimet e tij;
	2. Të sjellë aktvendim me të cilin personi juridik ose fizik, obligohet që në afatin e caktuar ligjor të ndërmarr të gjitha veprimet për pastrimin e mbeturinave të ngurta;
	3. Inspektori bën kërkesën për ngritje të procedurës kundërvajtëse ndaj qytetarit i cili nuk përmbushë obligimin e paraparë me dispozita ligjore .
3. Mbikëqyrjen inspektuese për zbatimin e dispozitave të kësaj Rregulloreje e bënë inspektori i Mjedisit.
4. Punët e inspektorit mund t`i kryej edhe zyrtari tjetër për mbrojtjen e mjedisit të cilin e autorizon komuna (DI).
5. Punët e inspektorit mund t`i kryej personi i cili e ka përgatitjen superiore profesionale dhe së paku tre vjet përvojë pune në profesion.
6. Personat juridik ose fizik, veprimtaritë dhe aktivitetet e të cilëve i nënshtrohen mbikëqyrjes, janë të detyruar që inspektorit t`i mundësojnë zbatimin e mbikëqyrjes inspektuese, duke i ofruar dokumentacionin dhe të gjitha të dhënat e nevojshme;
7. Për shkelësit e dispozitave të kësaj Rregulloreje, inspektori i mjedisit ose zyrtari i autorizuar shqipton dënim mandator të rregulluar me Ligjin për mbeturina 04/L-060 Ligji për Mbrojtjen e Mjedisit Nr. 03/L-025, dhe akteve tjera nenligjore.

**Taksa mbi mbeturinat**

**Neni 30**

1. Taksa mbi mbeturinat, fillon me hyrjen në fuqi të kësaj rregullore, faturohet dhe inkasohet nga Operatori i angazhuar;
	1. Faturimi i taksës së mbeturinave bëhet në baza vjetore, kurse fatura i dorëzohet gjeneruesit të mbeturinave më së largu deri më 31 mars të vitit kalendarik;
	2. . Gjeneruesit e mbeturinave obligohen të paguajnë faturën e taksës së mbeturinave në baza mujore.
2. Pagesa e taksës mbi mbeturinat për borgjet e mbetura ndaj komunës deri me datë 30.06.2022 në komunën e Mitrovicës në shumën deri në 10 € bëhet në arkën e komunës në Qendrën e Shërbimit me Qytetar, kurse në shumën mbi 10 € bëhet në bankë.
3. Nëse Gjeneruesi i mbeturinave nuk i paguan 70% të vlerës së borgjit, nuk do të merr shërbime komunale administrative për:
	1. Shërbime Kadastrale;
	2. Shërbime nga DUPH;
	3. Shërbimet nga DSHPI;
	4. Shërbimet nga DMMP
	5. Shërbimet nga zyra e Prokurimit, dhe
	6. Shërbimet nga DEF;
4. Dispozitat e paragrafit 5 vlenë vetëm për borgjet e akumuluara në komunën e Mitrovicës deri me datën 30.06.2022.
5. Dispozitat e paragrafit 5 të këtij neni nuk i nënshtrohen personat e kategorisë sociale.
6. Kuvendi i Komunes do të vendos për trajtimin e mëtutjeshëm me borgjet e grumbulluara dhe mënyrën e procedimit të tyre.
7. Komuna, Operatori i kontraktuar për ofrimin e shërbimeve për menaxhimin e mbeturinave, raportet kontraktuale i rregullojnë sipas dispozitave ligjore në fuqi.

**Detyrat dhe Përgjegjësit e Operatorëve të kontraktuar për Shërbimin e Mbeturinave**

**Neni 31**

1. Operatori i kontraktuar nga organi kontraktues, për ofrimin e shërbimeve për menaxhimin e mbeturinave, është i obliguar që të veproj konform obligimeve ligjore, sipas kontratës dhe ligjeve në fuqi.
2. Operatori i kontraktuar është i obliguar që të raportoj për çdo muaj për shërbimet kontraktuese, si dhe ta dorëzoj raportin vjetor deri në fund të muajit shkurt të vitit kalendarik, në sektorin e menaxhimit të mbeturinave.

**Procedura e ankesës**

**Neni 32**

1. Ankesa mund të ushtrohet sipas procedurave dhe afateve të parapara me Ligjin për Procedurën e Përgjithshme Administrative .

**Monitorimi i shërbimeve**

**Neni 33**

1. Komuna përmesë Drejtorisë së Mjedisit dhe Pyjeve dhe Drejtorisë së Inspeksionit monitoron në vazhdimësi ofrimin e sherbimeve nga operatori i angazhuar nga Komuna.
2. Gjeneruesit e mbeturinave (Ekonimit Familjare), Bizneset dhe Institucionet kanë të drejtë ankese në Komunë për mungesën e sherbimeve dhe ciliësinë e sherbimeve;
3. Komuna urdhëron operatorin e përzgjedhur që të ofrojë shërbime cilësore;
4. Operatorit të angazhuar nga Komuna mund ti shkëputet kontrata në rast se nuk kryen shërbimet sipas marveshjës/Kontrates, duke u bazuar në dispoazitat e ligjeve në fuqi.

**Ndalesat**

**Neni 34**

1. Hedhja e mbeturinave jashtë kontejnerëve të mbeturinave.
2. Hedhja e mbeturinave ndërtimore në rrugë, trotuare, sheshet apo mjedise publike.
3. Hedhja e mbeturinave e llojeve tjera në kontejnerë ose në pikat mbledhëse të mbeturinave, të cilat nuk ndahen ashtu siç është paraparë.
4. Hedhja e mbeturinave në hapësirat e përbashkëta brenda dhe jashtë objekteve të banimit kolektiv (ballkonet, korridoret, tarracat e banesave etj.).
5. Hedhja e mbeturinave në rrugë, trotuare, sheshe apo në mjedise tjera publike.
6. Përzierja dhe hedhja e mbeturinave jashtë kontejnerëve të destinuar për ndarjen e mbeturinave të riciklueshme.
7. Hedhja e mbeturinave në rrugë nga automjetet në lëvizje.
8. Hedhja dhe deponimi i mbeturinave në hapësirat publike (rrugë, parqe, dhe në vende tjera publike).
9. Ndërrimi i vendndodhjes së kontejnerëve, pikave ose vendeve të betonuara për hedhjen e mbeturinave pa autorizim të autoriteteve komunale.
10. Djegia e mbeturinave në vende publike, kontejnerë ose në pikat mbledhëse ose ndarëse të mbeturinave.
11. Shfrytëzimi i mbeturinave si ushqim për kafshët apo të ngjashme nga kontejnerët ose nga pikat mbledhëse të mbeturinave.
12. Shfrytëzimi i kontejnerëve publikë nga bizneset, veprimtaritë ekonomike për llojet e mbeturinave që nuk përfshihen në përkufizimin “mbeturina komunale dhe komerciale”.
13. Gërmimi, përzierja, derdhja dhe përhapja e mbeturinave të hedhura në kontejnerë, ose në pikat mbledhëse nga personat e paautorizuar.
14. Derdhja apo rrjedhja e mbeturinave prej automjeteve gjatë transportimit për në impiantet për trajtim apo për deponim në deponi të mbeturinave.
15. Personat duhet të marrin masa që gjatë transportimit të mbeturinave, automjetet e tyre të kenë mbulesë adekuate, me qëllim të pengimit të derdhjes, shpërndarjes apo rrjedhjes së mbeturinave gjatë transportit me destinacion tek impiantet për trajtim apo në deponi të mbeturinave.
16. Ndryshimi i mënyrës, metodave, teknikës dhe teknologjisë së largimit të mbeturinave në kundërshtim me kushtet e përcaktuara me kontratë apo ndonjë formë tjetër.
17. Mbeturinat nga pajisjet elektrike, elektronike dhe të vëllimshme nuk guxojnë të hedhen në kontejnerë të mbeturinave ose në afërsi të tyre.
18. Çdo ndryshim i kushteve duhet të miratohet me shkrim nga organi kompetent i komunës, duke marrë parasysh kushtet tekniko- higjienike dhe të mjedisit.
19. Komunat, ndërmarrjet apo kompanitë do të marrin masat me qëllim që vetëm mbeturinat që kanë qenë subjekt i trajtimit duhet deponuar.
20. Ndalohet Operatori (personi fizik ose juridik) i licencuar për menaxhimin e mbeturinave i cili përzgjidhet nga Komuna (DMMP,DSHPI dhe DI) të bënë deponimin e mbeturinave në deponi nga komunat e tjera pa pëlqim të komunës perveq komunes regjionale Vushtrri dhe Skendraj.
21. Komunat, ndërmarrjet apo kompanitë do të marrin masat me qëllim të zvogëlimit të ndotjes me përdorim të materialeve jo të degradueshme të cilat kërcënojnë ekosistemet. Ndalin përdorimin e materialeve të paketimit jo-degradueshme dhe kalim në teknologjitë e reja në mënyrë që të prodhojnë materiale më pak ndotëse bio-degradueshme.
22. Komunat, ndërmarrjet apo kompanitë do të marrin masat me qëllim që mbeturinat vijuese mos të pranohen në deponi:
	1. Mbeturinat e lëngëta;
	2. Mbeturinat të cilat, në kushte të deponive, janë eksplozive, gërryese, oksiduese, shumë të ndezshme apo të ndezshme;
	3. Mbeturinat spitalore dhe mbeturinat e tjera klinike që rrjedhin nga institucionet mjekësore dhe veterinare, të cilat janë infektuese;
	4. Të gjitha gomat e përdorura prej dy vjet, duke përjashtuar gomat e përdorura si material inxhinierie, dhe gome e copëtuara të përdorura pesë vjet duke përjashtuar në të dy shembujt gomat e biçikletave dhe gomat me diametër të jashtëm mbi 1400 mm;
	5. Çdo lloj tjetër i mbeturinave të cilat nuk plotësojnë kriteret e pranimit të përcaktuar në këtë Rregullore;
	6. Hollimi i përzierjes së mbeturinave vetëm me qëllim të arritjes së kritereve të pranimit të mbeturinave është e ndaluar;
23. Ndërmarrjet apo kompanitë duhet të marrin masa me qëllim që para pranimit të mbeturinave në vend që lloji i mbeturinave të mbetet i pandryshuar, sipas deklarimit paraprak.
24. Pronari apo operuesi mund të tregoj nëpërmjet dokumentacionit të përshtatshëm, se mbeturinat në fjalë mund të pranohen në vendndodhje sipas kushteve dhe kritereve të caktuara në leje (autorizim), dhe se i plotëson kriteret e pranimit të mbeturinave.

**III DISPOZITAT NDËSHKIMORE**

**Neni 35**

Çdo person juridik apo fizik i cili shkel dispozitat e neneve të kësaj Rregulloreje do të shkaktoj kundërvajtje dhe do të ndëshkohet sipas Ligjit për Mbeturina, Ligji për Mbrojtjen e Mjedisit Nr.03-L-025 dhe Akteve tjera nënligjre.

**IV DISPOZITAT KALIMTARE DHE TË FUNDIT**

**Neni 36**

Çdo person fizik apo juridik i cili shkel dispozitat e neneve të kësaj Rregulloreje do të shkaktoj kundërvajtje dhe do të ndëshkohet sipas neneve 71, 72, dhe 73 të Ligjit për Mbeturina 04/L-060, Ligjit për Mbrojtjen e Mjedisit 2009/ 03-L025, dhe akteve tjera nenligjore .

1. Ndaj gjeneruesit te mbeturinave i cili nuk e bën pagesën e taksës për mbeturina dhe i cili nuk i përmbahet rregullores, do të iniciohet procedurë ligjore përmbaruese sipas ligjeve në fuqi, ne gjykatën kompetente.
2. Për shkelësit e dispozitave të kësaj Rregulloreje, për veprimet e ndaluara sipas nenit 35, inspektori i mjedisit, inspektori komunal, zyrtari policor, shqiptojnë gjobë mandatore sipas udhëzimit administrativ 14/2015, vendimit komunal apo gjobat tjera të përcaktuara sipas Ligjit për Mbeturina (nenet 70-75).
3. Shumat e gjobave të cilat i shqipton inspektori i mjedisit janë të përcaktuara me akt nënligjor të ministrit të Ministrisë së Mjedisit dhe Planifikimit Hapësinor.
	* + - 1. kundër vendimit të inspektorit të mjedisit mund të parashtrohet ankesa në pajtim me Ligjin për procedurën Administrative.
4. Për zbatimin e kësaj Rregulloreje kujdesen: Kryetari i Komunës, Drejtoria Mbrojtjes së Mjedisit dhe Pyjeve ,Drejtoria e Inspekcionit dhe Drejtoria e Shërbimeve Publike,Drejtoria e per Urbanizem dhe Planifikim Hapsinor dhe njësitë përkatëse të Administratës komunale.
5. Shprehjet e përdorura në këtë Rregullore kanë këto kuptime:
	1. PKMM - Plani Komunal për Menaxhim të Mbeturinave
	2. MMPH - Ministria e Mjedisit dhe Planifikimit Hapësinor
	3. DMMP - Drejtoria e Mbrojtjes së Mjedisit dhe Pyjeve
	4. DSHPI - Drejtoria e Shërbimeve Publike dhe Infrastrukturës
	5. DI - Drejtoria e Inspekcionit.
	6. DU - Drejtoria e Urbanizmit dhe Planifikimit Hapsinor

**Hyrja në fuqi**

**Neni 37**

#### Me hyrjen në fuqi të kësaj Rregulloreje shfuqizohet Rregullorja Nr. 03/2016 për Menaxhimin e Mbeturinave dhe Rregullore 05/2019 përplotësim ndryshimin e Rregullorës 03/2016 për menaxhimin e mbeturinave.

#### Kjo Rregullore hynë në fuqi pas miratimit në Kuvendin e Komunës dhe plotësimit të kritereve ligjore.

#### Përjashtimisht nga paragrafi 1 i këtij neni, neni 23 i kësaj Rregulloreje fillon së zbatuari nga data 01.07.2022.

#### Pjesë integrale e kësaj Rregullore është edhe SHTOJCA 1-Kategoritë Kryesore të Konsumatorëve (në bazë te të cilëve miratohet tarifa)

 **Mitrovicë Kryesuesi i Kuvendit**

 **\_\_\_\_\_\_\_\_\_\_\_\_\_\_**

 **Vesa Broja**

**SHTOJCA 1**

**Kategoritë Kryesore të Konsumatorëve (në bazë te të cilëve miratohet tarifa)**

|  |
| --- |
| KATEGORIZIMI I KONSUMATORËVE |
| 1. Kategoria e Konsumatorëve Shtëpiak (Ekonomitë Familjare) |
| 1.1.Nënkategorit: | Konsumatorët shtëpiak Derë-me-derë 4.40 [€/muaj] |  Konsumatorët shtëpiak me kontejnerë 1.1m³ 4.40 [€/muaj] | Ekonomite familjare jo rezidente 13.20[€/vit] |
| 2.  Kategoria e Konsumatorëve Komercial/Industrial |
| Nënkategoria 1.Veprimtaritë e vogla zejtare dhe shërbyese 6.00 €/muaj për llojin e shërbimit 1.1 m3 dhe 120L; | **Nënkategoria 2.**Subjektet e mesme deri të mëdha me kosto të ulët të shërbimit, 10,80 €/muaj për llojin e shërbimit1.1 m3 dhe 240 L; | **Nënkategoria 3**.Subjektet e mesme deri të mëdha me kosto të moderuar të shërbimit 18,10 €/muaj për llojin e shërbimit1.1 m3 dhe 240 L; | **Nënkategoria 4.**Subjektet e mesme deri të mëdha me kosto të lartë të shërbimit, 24.60 €/muaj për llojin e shërbimit1.1 m3 dhe 240 L; | **Kontrata të veçanta.**Konsumatorët me kontrata të veçanta, 12.30 € për llojin e shërbimit1.1 m3 dhe 47.20 €/muaj për llojin shërbimin 7.1 m3. |
| * *kioska,*
* *kafe pjekëseshitore,*
* *shitës të CD-eve dhe kasetave,*
* *orëtar,*
* *agjenci turistike,*
* *avokatura,*
* *videolojërat,*
* *video klub,*
* *internet kafe,*
* *rrobaqepës,*
* *këpucëtarë,*
* *dyqan fotografish,*
* *pastrim kimik,*
* *kozmetika,*
* *optika,*
* *gurë gdhendës,*
* *saraç-mbathtarë,*
* *zyra e inkasimit,*
* *përfaqësi të shoqatave OJQ,*
* *shitore suvenirësh,*
* *këmbimore,*
* *autoparking,*
* *butik, (opsion te fshihet)*
* *librari,*
* *llamarine punues,*
* *Axhustator*
* *Argjentaret*
* *Vullkanizerat;*
* *shitore tekstili*
* *shitore këpucësh,*
 | * *Auto larje,*
* *kurse të gjuhëve dhe IT- së,*
* *frizer meshkujsh dhe femrash,*
* *byrektore,*
* *ëmbëltore,*
* *shitore të auto-pjesëve,*
* *hekurishte,*
* *shitore sanitare,*
* *shitore të mobileve,*
* *servise të ndryshme (elektroteknike dhe TI),*
* *shitore të ndryshme,*
* *objekte fetare të vogla,*
* *zyra të partive politike,*
* *farmaci,*
* *zyratpostare, e të ngjashme),*
* *bastore,*
* *klinike (ordinance private),*
* *ordinance stomatologike,*
* *automekanik,*
* *autoelektricist,*
* *autosaldues,*
* *autosallon,*
* *Kafeiterit* me hapsirë prej 1 - 20 m²
 | * *Furra të bukës me byrektore*
* *kafeteri,*
* *shitore ushqimore,*
* *podrume të pijeve,*
* *ekspozitura filiale të bankave,*
* *sallone të sanitarisë,*
* *sallone mobiliesh,*
* *qendrat sportive e të ngjashme),*
* *qendra te fitnesit,*
* *auto ngjyroses,*
* *fastfood,*
* *bujtina,*
* *pompa te benzines,*
* *Xhamprersi,*
* *mishtoret e specializuara,*
* *Bastoret e te ngjajshme*
* *Kafeiterit* me hapsirë prej 21 – 50m²
 | * *Gjelletore, restorante,*
* *fast food-restoran ,*
* *diskoteka,*
* *hotele,*
* *motele,*
* *pompa te benzines me restoran,*
* *ambulancat private,*
* *poliklinikat*
* *fijallat e bankave*
* *Kafeiterit* me hapsirë mbi 50m²
 | * *Stadionet,*
* *qendra tregtare,*
* *fusha te sportit*
* *Të gjitha bizneset qe vleresohet se gjenerojne mbeturina me shumë se kategoria në të cilën gjinden mund të bëhët kontratë të veçanta (me zbrazje).*
 |
| 3.Kategoria e konsumatorëve Institucional(Institucionet komunale dhe Institucionet tjera publike). |
| * 1. Shërbimet e ofruara me kontejnerë të përbashkët

Taksa për Institucionet Publike dhe institucione tjera. 12.3 €/muaj për llojin e shërbimit 1.1 m3 dhe 47.20 €/muaj për llojin shërbimin 7.1 m3  |
| Nënkategoria 1 | Nënkategoria 2 | Nënkategoria 3 |  |
| * Zyra e partive politike,
* zyra postare,
* përfaqësi të shoqatave,
* objekte fetare e të ngjashme.
 | * Shoqata,
* ambulanca,
* çerdhe,
* halla te sporteve,
* kinema,
* teatro,
* galeri e arteve,
* biblioteka e të ngjashme).
 | * Shkolla,
* posta,
* spitale,
* ministri,
* objekte te kuvendeve komunale,
* institucione financiare,
* institucione ndërkombëtare,
* qendra e studentëve,
* shtëpi botuese,
* shtypshkronja,
* oliklinika,
* gjykata,stacioni i autobusëve,
* stacioni itrenit e ngjashme
 |  |
| * 1. Shërbimet e Ofruara me Kontejnerë të Veçantë

Taksa për Institucionet Publike dhe institucione tjera. 12.3 €/muaj për llojin e shërbimit 1.1 m3 dhe 47.20 €/muaj për llojin shërbimin 7.1 m3 - Duke i kalkuluar zbrazjet |
| 1.1 m3 | 7.1 m3 (ose me kontenjer 1.1m³ në vëllim të njejtë) |
|  |  |
| Institucionet komunale | **Institucionet tjera publike dhe nderkombetare** |
| * Shkollat fillore dhe te mesme
 | * Spitali rajonal
 |
| * Institucionet parashkollore
 | * Universitetet
 |
| * QKMF
 | * qendra e studenteve
 |
| * Teatri
 | * Policia e Kosoves
 |
| * Qendra per pune sociale
 | * ndermarrjet publike
 |
| * Bashkesite lokale
 | * Posta
 |
| * Zyret e vendit
 | * Institucionet qendrore (gjykata, ……)
 |
| * Objektet e komunes
 | * Agjencionet e pavarura
 |
| * Kinemaja
 | * oOganizatat nderkombetare
 |
| * Objektet kulturore
 | * Zjarrefiksat
 |
| * Objektet sportive
 | * FSK, shkolla special, qendra e shendetit mental
 |